Vaterlinija

miniatiūra|Krovininės vaterlinijos ženklas

VaterlinijaAr vartotinas žodis „vaterlinija“? vlkk.lt (, 'vandens linija') – plūduriuojančio laivo korpuso ir ramaus vandens paviršiaus susikirtimo linija. Vaterlinija taip pat gali reikšti bet kurią laivo korpuso liniją, lygiagrečią vandens paviršiui, kai laivas plūduriuoja horizontalioje padėtyje daugiau ar mažiau nugrimzdęs. Vaterlinijos yra „laivų linijų“ klasė, laivų projektavime naudojama pažymėti plane korpuso formas.

Krovininė vaterlinija, rodanti didžiausią pakrauto laivo grimzlę, dar žinoma kaip Plimsolio linija. Ji nurodo teisinę ribą, iki kurios galima pakrauti laivą, esant tam tikram vandens būviui (druskingumui, temperatūrai), siekiant saugiai išlaikyti plūdrumą. Pavadinta britų politiko reformatoriaus Samuelio Plimsolio garbei.Plimsoll line britannica.com

Laivams svarbus ir vaterlinijos ilgis, kuris paprastai būna trumpesnis už bendrą laivo ilgį dėl atsikišusių korpuso dalių priekyje bei gale. Burlaiviui svyruojant ant vandens, vaterlinijos ilgis gali labai pasikeisti ir priklausomai nuo  posvyrio dinamiškai veikti burinės valties greitį.

Kol pažymėta krovininė vaterlinija tapo privaloma, daug laivų buvo prarasta dėl perkrovų, jūrinininkų siekio gauti daugiau pelno už krovinių transportavimą. 1875 m. Didžiojoje Britanijoje buvo priimtas prekybinės laivybos įstatymas, numatęs ant kiekvieno krovininio laivo korpuso pažymėti krovinio liniją , nurodančią didžiausią gylį, iki kurio galima saugiai pakrauti laivą. Įstatymo taikymas užsienio laivams, išplaukiantiems iš šalies uostų, lėmė bendrą krovos linijų taisyklių priėmimą jūrų šalyse. Minimalų leistiną antvandeninį borto aukštį nustatė nebe laivo savininkas, o vyriausybinė agentūra. 

Originalus Plimsolio linijos ženklas buvo apskritimas su perbraukta horizontalia linija, žyminčia didžiausią laivo grimzlę. Bėgant metams buvo pridėta papildomų linijų, leidžiančių nustatyti grimzlę pagal skirtingą vandens tankį, numatomas jūros sąlygas. Ženklo šonuose taip pat žymimos raidės, nurodančios krovininę liniją patvirtinusios priežiūros bendrovės inicialus.

Prie laivo tvirtinamą krovininės vaterlinijos ženklą reglamentuoja tarptautinė konvencija (International Convention on Load Lines). Juo vadovaujasi asmenys, atsakingi už saugų laivo pakrovimą. Krovinio veikiamas laivas grimzta, vaterlinijos ženklas leidžiasi arčiau vandens paviršiaus.

+ Vaterlinijos ženklo raidžių reikšmėsSimbolisReikšmėPaaiškinimasTFTropical Fresh WaterGėlas vanduo tropikuoseFFresh WaterGėlas vanduoTTropical SeawaterJūrinis vanduo tropikuoseSSummer SeawaterVasaros jūrinis vanduoWWinter SeawaterŽiemos jūrinis vanduoWNAWinter North AtlanticŽiemos šiaurės atlantinis

 Išnašos 

 Šaltiniai 



 Nuorodos 

 1966 m. tarptautinė konvencija dėl laivų krovininės vaterlinijos nustatymo e-seimas.lrs.lt 

Kategorija:Laivai